สวัสดีค่ะ อยากทราบว่าสามารถรักษาอาการดึงผมตัวเองได้ที่ รพ หรือคลีนิคที่ไหนได้บ้างคะ เป็นๆหายๆมาประมาณ3ปีแล้วค่ะ ไม่สามารถเลิกดึงผมตัวเองได้ ผมบางเป็นหย่อมๆเลยค่ะ ไม่สามารถปล่อยผมยาวได้เหมือนคนปกติเลยต้องมัดผมตลอดเพราะผมหายเป็นหย่อมๆจากการดึงค่ะ อยากทราบว่าต้องทานยาอะไรคะถ้าไปรักษา มีค่าใช้จ่ายประมาณเท่าใดคะ ขอบมากค่ะ
สวัสดีครับ โรคดึงผมตัวเอง นี้ทางการแพทย์เรียกว่า โรค Trichotillomania เป็นอาการที่มักพบได้ในวัยรุ่น สาเหตุเกิดจากความเครียดความวิตกกังวล ความไม่พอใจในรูปลักษณ์ตัวเอง จึงแสดงออกทางฝ่ายกาย จะดึงผมเป็นหย่อมๆ โดยไม่รู้สึกตัว หักห้ามใจตัวเองไม่ได้ การบำบัดควรไปพบจิตแพทย์ อาจบำบัดด้วยการปรับเปลี่ยนพฤติกรรมก่อน สอนให้ทำอย่างอื่นเมื่อเครียดแทนการดึงผม พร้อมกับฝึกจิตใจไม่ให้เครียด หมั่นออกกำลังกาย ดูหนังฟังเพลงให้สบายใจ มืออย่างให้ว่างมาใกล้หนังศีรษะ จะดึงผมได้โดยไม่รู้ตัว ถ้าทำแล้วไม่ดีขึ้น คงต้องทานยาคลายเครียดครับ ค่ารักษาถ้าใช้ 30 บาท หรือ ประกันสังคมได้ไม่ต้องเสีย แต่ถ้าเป็น คลินิกหรือรพ พบแพทย์ครั้งหนึ่งประมาณ 1000 ถึง 2500 บาท แล้วแต่ รพ ระดับไหนครับกรุณาศึกษาเพิ่มเติม เรื่องโรคดึงผมได้ที่นี่ครับ